Id-Deċiżjoni tal-Kummissjoni
tad-29 ta' Lulju 1977
li tistabbilixxi l-lista ta' rotot tal-baħar għall-bastimenti sabiex tiġi applikata d-Direttiva tal-Kunsill 76/135/KEE
(77/527/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/135/KEE tal-20 ta' Jannar 1976 dwar l-għarfien reċiproku tal-liċenzji tan-navigazzjoni għall-bastimenti li jintużaw fl-ibħra interni [1], u b'mod partikolari l-Artikolu 3(6) tiegħu,
Wara li kkunsidrat il-komunikazzjonijiet ta' l-Istati Membri,
Billi huwa d-dmir tal-Kummissjoni li tistabbilixxi l-lista tar-rotot tal-baħar għall-bastimenti fuq il-bażi tat-tagħrif sottomess mill-Istati Membri,
ADOTTAT DIN ID-DEĊIŻJONI:
L-Artikolu 1
Il-lista tar-rotot tal-baħar għal bastimenti riferita fl-Artikolu 3(6) tad-Direttiva 76/135/KEE hija hawnhekk stabbilita kif iddikjarat fl-Anness m'hawn.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fid-29 ta' Lulju 1977.